ULAKONZYA kuzoopona buumi bulikabotu kutachiswi, kutachembaali akufwa. Pesi mazubaano kuzwide zintu zikataazya. Animpo niinzi chikonzya kupa kuti ubotelwe mubuumi lino? MuBbayibbele muli njiisyo zikonzya kukugwasya kuti ubotelwe akuti ukkutisikane. Atulange-lange zimwi zintu zikataazya mubuumi akuti kujana Bbayibbele lyakugwasya biyeni.\nNzilyaamba Bbayibbele: “Bukkale bwanu butabi bwakuyandisya mali pe, pele amukkutile azintu nzyomujisi lino.”—Bahebrayo 13:5.\nMazubaano munyika bantu basungwaazigwa kuti babe aazintu zyiingi. Pesi Bbayibbele lyaamba kuti tweelede ‘kukkutisikana azintu nzyotujisi lino.’ Biyeni?\n‘Utayandisyi mali.’ Bantu balalipeda kuchita zintu zikonzya kupambanisya buumi bwabo, mpuli zyabo, bweenzinyina mbubalaabo abamwi abuntu bwabo bubotu akaambo kakuyandisya mali. (1 Timoteyo 6:10) Kuchita oobu nkuseya mpuyimvwi, nkaambo muntu uyandisya bunoti “takakkutili” pe.—Mukambausi 5:10.\nUtayandisyi zintu kwiinda bantu. Nisimpe zintu zyakumubili zilagwasya. Pesi bantu mbabo bakonzya kutuyanda naakuti kutulumbayizya kutali zintu pe. ‘Mweenzinyokwe wachoonzyo’ ulakonzya kukugwasya kuti ubotelwe mubuumi.—Tusimpi 17:17.\nULAKONZYA KUBOTELWA MUBUUMI KWIINDA MUKUTOBELEZYA NJIISYO ZYAMUBBAYIBBELE\nMBUKONZYA KULISIMYA KUTI WACHISWA\nNzilyaamba Bbayibbele: “Moyo uukkomene musamu mubotu uuponya.”—Tusimpi 17:22.\nMbuuli “musamu mubotu,” kubotelwa kulakonzya kupa kuti ulisimye kuti wachiswa. Pesi kujana wabotelwa biyeni kumwi kulikuchiswa?\nBamuntu uulumba. Kuti wakkala kuyeeya atala amapenzi aako tunoobotelwi pe “mazuba oonse.” (Tusimpi 15:15) Bbayibbele lyaamba kuti, “amutondezye kuti mulalumba.” (Bakolose 3:15) Ulakonzya kulumba kubota kwazuba nililokubbila, muuya uutontolela, kumwemwetela kwamuntu nguyanda azimwi. Nikuba kuti zintu eezi nziniini pesi zilakonzya kupa kuti ubotelwe nikuba kulikuchiswa.\nGwasya bamwi. Nikuba kuti ulachiswa utalubi kuti Bbayibbele liti, “kupa kulakkomanisya kapati kwiinda kupegwa.” (Milimo 20:35) Chiindi bantu nibatulumba akaambo kazintu zibotu nzitwabachitila, tulabotelwa akuluba mapenzi eesu. Tulakonzya kubotelwa mubuumi kuti twagwasya bamwi\nMBUKONZYA KUSIMYA LUKWATANO\nNzilyaamba Bbayibbele: “Musinizye zintu ziyandika kapati.”—Bafilipi 1:10.\nKuti bakwetene kabatajani chiindi chakubaamwi, lukwatano lwabo lulakonzya kuba mumapenzi. Mwaalumi amwanakazi beelede kubona kuti lukwatano lwabo nchintu chiyandikana loko mubuumi bwabo.\nAmuchite zintu kamulaamwi. Muchiindi chakuti umwi awumwi achite zintu nzyayanda kali alikke, mulakonzya kupulana kuchita zintu kamulaamwi. Bbayibbele lyaamba kuti, “bobilo bali kabotu kwiinda omwe.” (Mukambausi 4:9) Mulakonzya kujika, kuswaya zibbululu naakuti kuchita zimwi kamulaamwi.\nTondeezya kuti ulamuyanda ngukwetenaawe. Bbayibbele lisungwaazya bantu bakwetene kuti bayandane akulemekana. (Baefeso 5:28, 33) Kumwemwetela, kumukumbata akumuchitila chimwi chintu ngukwetenaawe kulakonzya kusimya lukwatano lwanu. Alubo muntu uuli mulukwatano weelede koonana amuntu ngwakwetenaawe luzutu.—Bahebrayo 13:4.\n—Akaluulwa aaRyoko Miyamoto wakuJapan.\nBuumi bwangu bwakali buyumu. Mulumaangu wakali kunywa bukande zyiindilide zyakuti taakali kukkala pe amulimu. Taakachili kubasanina pe bana besu bali 4. Nikuba kuti ndakali kubeleka changuzu pesi kwakali mbuuli kujika bbwe. Ndakali kukkala kandilibuzya kuti ‘Mbaakazibamba na Leza naakuti wakali kundipanicha akaambo kazibi nzindakachita chiindi.’\nNdakaswayigwa awumwi waBakamboni baJehova. Wakanditondeezya luyando chiindi naakali kundikambawukila atala aBwaami baLeza abuumi butamani. Wakasaanguna kwiiya Bbayibbele andime. Ndakayiya kuti Leza mpali akuti ulaabusongo, ubeteka munzila ilikabotu akuti ulaaluyando. Alubo ndakayiya atala achiimo chabafwide akuti Leza teenguwe pe wakali kupa kuti ndinjile mumapenzi.\nKwiinda zyoonse ndakazooziba kuti kuba mweenzinyina waLeza nkuko kweeta kubotelwa mubuumi. Kuziba kasimpe kali muBbayibbele kwakanduumbulizya akundaangununa. Ndakazoobotelwa mubuumi!\nAmulangile kuli Leza kuti Mubotelwe Mulukwatano


Mbuunga Ulakomba Kuli Leza\nBALA MU Abbey Abui Acholi Afrikaans Aja Akha Altai Alur American Sign Language Amharic Angolan Sign Language Arabic Argentinean Sign Language Armenian Armenian (West) Ateso Attié Aymara Azerbaijani Azerbaijani (Cyrillic) Bashkir Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Biak Bicol Bislama Bolivian Sign Language Boulou Bété Cambodian Cebuano Changana (Zimbabwe) Chavacano Chichewa Chiga Chin (Hakha) Chin (Tiddim) Chin (Zotung) Chinese (Traditional) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuvash Cibemba Cinamwanga Cinyanja Colombian Sign Language Cuban Sign Language Dakota Dangme Danish Dayak Ngaju Douala Drehu Dusun Dutch Efik English Estonian Ewe Fante Fijian Finnish Finnish Sign Language Fon French Futuna (East) Ga German Gitonga Gokana Greek Guadeloupean Creole Guarani Guarani (Bolivia) Guerze Guianese Creole Gun Guéré Haitian Creole Hausa Herero Hiligaynon Hindi Hungarian Hunsrik Iban Ibanag Ibinda Igbo Iloko Indian Sign Language Indonesian Indonesian Sign Language Irish Isoko Italian Italian Sign Language Japanese Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisii Kisonge Kituba Kongo Korean Kpelle Krio Kurdish Kurmanji Kwangali Kwanyama Kyangonde Lahu Lamba Lambya Lari Lhukonzo Lingala Lithuanian Lomwe Luganda Lugbara Lunda Luo Luvale Macua Malagasy Malay Malayalam Malaysian Sign Language Maltese Mam Mambwe-Lungu Mapudungun Marathi Mauritian Creole Maya Mazahua Mbunda Mende Meru Mexican Sign Language Mizo Mongolian Moore Myanmar Myanmar Sign Language Nahuatl (Central) Navajo Ndau Ndebele Ndebele (Zimbabwe) Ndonga Nengone Nepali Nepali Sign Language Ngabere Ngangela Nias Nigerian Pidgin Norwegian Nsenga Nyaneka Nyungwe Nzema Odia Okpe Oromo Ossetian Otetela Pangasinan Pidgin (Cameroon) Pidgin (West Africa) Polish Ponapean Poqomchi' Portuguese (Portugal) Portuguese Sign Language Punjabi (Shahmukhi) Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Romanian Romanian Sign Language Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Runyankore Russian Rutoro Réunion Creole Samoan Sangir Sango Sena Sepedi Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Solomon Islands Pidgin Spanish Spanish Sign Language Sranantongo Sunda Swahili Swahili (Congo) Swati Swedish Tagalog Tahitian Tajiki Talian Tamil Tandroy Tankarana Tatar Tetun Dili Thai Thai Sign Language Tigrinya Tiv Tojolabal Tok Pisin Tongan Tshiluba Tshwa Tsonga Turkish Tuvaluan Twi Ukrainian Umbundu Urdu Urhobo Uruund Uzbek Vezo Vietnamese Wallisian Waray-Waray Welsh Wichi Wolaita Yacouba Zande Zulu\n“Iwakalenga julu anyika” ulayanda kumvwa nkombyo zyesu.—Intembauzyo 115:15\n1, 2. Nkaamboonzi nuyeeya kuti nkombyo nchipo chiyandikana, alimwi nkamboonzi nikuyandikana kuti tuzibe Bbayibbele nziliyisya atalaa nkombyo?\nIKUTI nyika twiiyezyanisyaa julu azili mumo, nkantu kaniini loko. Ikuti Jehova walanga aansi, bantu bali muzisi zyoonse baboneka mbuli dosi lyamaanzi mukati kamugomo. (Intembauzyo 115:15; Isaya 40:15) Nikuba kuti tuboneka katuli tuniini kuti tweezyanisigwaa julu, ibbuku lyaIntembauzyo 145:18, 19 lyaamba kuti: ‘Jehova uli kufwaafwi kuliboonse bamwiita, boonse bamwiita calusinizyo. Aabo bamuyoowa ulabapa nzyobayanda, ulaswiilila cililo cabo, akubafutula.’ Nchilongezyo chigambya biyeni nchitulaacho! Jehova, Mulengi singuzuzyoonse, uyanda kubaafwiifwi andiswe alimwi uyanda kuswiilila nkombyo zyesu. Nichoonzyo, kukomba nchilongezyo, alimwi nchipo chiyandikana loko eecho Jehova nchaakapa umwi awumwi wesu.\n2 Pesi Jehova ulatuswiilila ikuti twakomba munzila njayanda. Nga tulazichita biyeni? Atubone Bbayibbele nzilyaamba atalaa nkombyo.\nNKAAMBOONZI NITUKOMBA KULI JEHOVA?\n3. Nkaamboonzi nuwelede kukomba kuli Jehova?\n3 Jehova uyanda kuti ukombe naa kwaambuulaawe. Tuzizi biyeni eezyo? Bala lugwalo lwaBaFilipi 4:6, 7. Yeeya atala akutambwa ooku kwaluyando. Mweendelezi wajulu azili mumo ulakuyandisya alimwi uyanda kuti kumubuzya zili mumoyo wako alimwi amapenzi aako.\n4. Kukomba chiindi choonse kuli Jehova kubusimya biyeni bweenzuma bwako anguwe?\n4 Inkombyo itugwasya kuti tubaa bweenzuma buli aafwiifwi aJehova. Ikuti bantu bamvwanana kabaambuuzyania chiindi choonse atala ambubayeeya, ambubalimvwa, bweenzinyina bwabo bulayendelela kunembo kusima akukomena. Kulakozyania akukomba kuli Jehova. Kwiinda muBbayibbele, wakakubuzya mizeezo yakwe ambwalimvwa atala anduwe, alimwi wakakubuzya zintu nzyayoochita kunembo. Ulakonzya kwaabilana anguwe kuzwaansi aamoyo nzila njulimvwaayo kuti kwaambuulaawe chiindi choonse. Mbuyabuchita eezi, bweenzuma bwako aJehova buyoosima loko.—Jakobo 4:8.\nNIINZI NCHITWEELEDE KUCHITA KUTI TUMVWIGWE ALEZA?\n5. Tuzi biyeni kuti Jehova taziswiilili pe nkombyo zyoonse?\n5 Jehova ulaziswiilila na nkombyo zyoonse? Peepe, taziswiilili pe. Muchiindi chamusinsimi Isaya, Jehova wakabuzya maIsrayeli kuti: “Nekuba kuti mwakomba zikombyo zinji nsikoyooswiilila, nkaambo maanza aanu alizwide bulowa.” (Isaya 1:15) Aboobo ikuti teetwachenjela, tuyoochita zintu zitwaanzyania aJehova, zitape kuti awunduluzye nkombyo zyesu.\n6. Nkaamboonzi kubaa lusyomo nikuyandikana? Tutondeezya biyeni kuti tulaa lusyomo?\n6 Ikuti katuyanda kuti Jehova kaswiilila nkombyo zyesu, tweelede kubaa lusyomo muli nguwe. (Marko 11:24) Mwaapostolo Paulo wakapandulula kuti: “Pele kuti kakwiina lusyomo tacikonzeki kukonda Leza, nkaambo woonse muntu uusweena kulinguwe uleelede kuzumina kuti Leza mpali akuti nguupa cilumbo kulibaabo bamuyandaula.” (BaHebrayo 11:6) Pesi tazimanini aakwaamba kuti tulaa lusyomo. Tweelede kulutondeezya aantanganana lusyomo lwesu kwiinda mukuswiilila Jehova mazuba oonse.—Bala Jakobo 2:26.\n7. (a) Nkaamboonzi nitweelede kulichesya akulemeka chiindi nitukomba kuli Jehova? (b) Nga tulatondeezya biyeni kuti tulaachoonzyo chiindi nitukomba?\n7 Tweelede kulichesya akulemeka chiindi nitukomba kuli Jehova. Nkaamboonzi? Kaansinga kwali kuti nkuyaakwaambuula kumwaami naa kumweendelezi wanyika, twali kunoochita oobo munzila yakulemeka. Jehova nguLeza Singuzuzyoonse, aboobo tatweelede kutondeezya bulemu akulichesya kwiindilide na chiindi nitwaambuulaawe? (Matalikilo 17:1; Intembauzyo 138:6) Alubo tweelede kubaa choonzyo chiindi nitukomba kuli Jehova zizwa mumyoyo yesu, alimwi tatweelede kunooyindulula-yindula mabala ngitwaambide kale.—Matayo 6:7, 8.\n8. Chiindi nitukombela chimwi chintu, niinzi nchitweelede kuchita?\n8 Chamamanino, chiindi nitukombela atala achimwi chintu, tweelede kuchita kufumbwa nchitukonzya kutegwa tubelekele eecho nchitwakombela. Muchikozyano, ikuti twakombela nzituyanda zyabuzuba abuzuba kuli Jehova, tatweelede kukkala biyo pe katulindila kuti Jehova atupe zyoonse kakuli tulakonzya kuzibelekela kuti tuzijane. Pesi tweelede kubeleka changuzu alimwi katuzumina kufumbwa mulimu ikuti katukonzya kuuchita. (Matayo 6:11; 2 BaTesalonika 3:10) Ikuti twakombela kuti Jehova atugwasye kuleka kuchita chimwi chintu chibi, tweelede kutantamuka bukkale boonse bukonzya kutusunka. (BaKolose 3:5) Kwalino atulange-lange imwi mibuzyo izibidwe kubuzigwa atala ankombyo.\nMIBUZYO IZIBIDWE KUBUZIGWA IILI ATALA ANKOMBYO\n9. Tweelede kukomba kulini? Lugwalo lwaJohane 14:6 lutwiisyaanzi atala ankombyo?\n9 Tweelede kukomba kulini? Jesu wakayiisya basikwiiya bakwe kukomba kuli “Taateesu ooli kujulu.” (Matayo 6:9) Alimwi waakamba kuti: “Ndime nzila, ndime bwini, ndime buumi. Takukwe uuza kuli-Taata, pele muli ndime.” (Johane 14:6) Nkukwaamba kuti tweelede kukomba kuli Jehova kwiinda muli Jesu. Chaambaanzi kukomba kwiinda muli Jesu? Kuti Jehova atambule nkombyo zyesu, tweelede kulemeka mulimu uyandikana ooyo Jehova ngwaakapa Jesu. Mbuli mbutwakayiiya, Jesu wakaza munyika kuzootufutula kuzwa muchibi amulufu. (Johane 3:16; BaRoma 5:12) Jehova wakasala Jesu kuti abe Mupayizi Mupati aMubetesi.—Johane 5:22; BaHebrayo 6:20.\nUlakonzya kukomba kufumbwa chiindi\n10. Kuli chiimo cheelede kutobelezegwa na chiindi nitukomba? Pandulula.\n10 Kuli chiimo cheelede kutobelezegwa na chiindi nitukomba? Peepe, Jehova tatukumbili kuti tufugame, tukkale aansi, naa kuti twiimikile chiindi nitukomba. IBbayibbele lituyiisya kuti tulakonzya kwaambuula aJehova kufumbwa muchiimo chitondeezya bulemu. (1 Makani 17:16; Nehemiya 8:6; Daniele 6:10; Marko 11:25) Chintu chiyandikana kuli Jehova, teechiimo cheelede kutobelezegwa pe, pesi nkwaambuulaawe katubombede mumoyo. Tulakonzya kukombela ajulu naa katuumwine kufumbwa mputubede alimwi kufumbwa chiindi sikati amansiku. Chiindi nitukomba kuli Jehova, tulachoonzyo chakuti ulakonzya kutumvwa nikuba kuti twakombela mumoyo.—Nehemiya 2:1-6.\n11. Nzezili zimwi zintu nzitukonzya kubuzya Jehova?\n11 Niinzi nchitunga tulakombela? Tulakonzya kukombela zintu nzituyanda zitambulika kuli Jehova. IBbayibbele lyaamba kuti: “Na twakumbila kufumbwa cintu cili buti mbuli makanze aakwe, ulatumvwa.” (1 Johane 5:14) Zilachita na kukombela zintu nzituyanda? Iiyi. Kukomba kuli Jehova kweelede kuba mbuli kwaambuula amweenzinyokwe nguyandisya. Tulakonzya kumubuzya Jehova kufumbwa nzituyeeya azili mumyoyo yesu. (Intembauzyo 62:8) Tulakonzya kukombela kuti atupe muuya wakwe uusalala kutegwa utugwasye kuchita zili kabotu. (Luka 11:13) Alubo tulakonzya kukumbila Jehova kuti atupe busongo kutegwa tukonzye kusala kabotu, alimwi tulakonzya kukombela kuti atupe nguzu zyakuliyumya mubuyumu-yumu. (Jakobo 1:5) Tweelede kukumbila Jehova kuti atulekelele zibi zyesu. (BaEfeso 1:3, 7) Tweelede kukombela bamwi kuswaanizya mpuli zyesu, bakwesu abachizi bamumbungano.—Incito 12:5; BaKolose 4:12.\n12. Niinzi nzitweelede kubikka mubusena bwakusaanguna munkombyo zyesu?\n12 Niinzi nzitweelede kubikka mubusena bwakusaanguna munkombyo zyesu? NguJehova amakanze aakwe. Tweelede kumulumba zizwaansi aamoyo akaambo kazintu zibotu nzyaakatuchitila. (1 Makani 29:10-13) Eezi tulizizi nkaambo Jesu wakayiisya basikwiiya bakwe mbukukombwa naakali aanyika. (Bala Matayo 6:9-13.) Wakaamba kuti bakeelede kusaanguna kukombela zina lyaLeza kuti lisalazigwe, alimwi lyakeelede kubonwa kalisalala. Mpawo Jesu wakatondeezya kuti tweelede kukombela Bwaami bwaLeza kuti buboole akuti kuyanda kwaJehova kuchitwe munyika yoonse. Jesu wakaamba kuti tweelede kukombela nzintu ziyandikana saansi mpawo nitutakumbile zintu nzituyanda. Ikuti twabikka Jehova akuyanda kwakwe mubusena bwakusaanguna munkombyo zyesu, tunooli katutondeezya zintu ziyandikana loko mubuumi.\n13. Inkombyo zyesu zyeelede kulampa biyeni?\n13 Inkombyo zyesu zyeelede kulampa biyeni? IBbayibbele talitubuzyi pe. Inkombyo zyesu zilakonzya kuba zilamfu naa zifwiifwi alimwi ziyaa bukkale bwaziimo. Muchikozyano, tulakonzya kukomba nkombyo mfwiifwi katutanalya, pesi tulakonzya kukomba nkombyo ndafu chiindi nitubuzya Jehova atala ambutulimvwa naa kumulumba. (1 Samuele 1:12, 15) Tatuyandi pe kuba mbuli bantu bamuchiindi chaJesu bakali kukomba nkombyo ndamfu akaambo kakuyanda kubonwaa bamwi. (Luka 20:46, 47) Jehova tabotezegwi ankombyo zili boobo. Chiyandikana kapati kuli Jehova nchakuti tukombe zizwa mumoyo wesu.\n14. Tweelede kukomba tungane, alimwi eezi zituyiisyaanzi atala aJehova?\n14 Tweelede kukomba tungane? Jehova ututamba kuti twaambuulaawe chiindi choonse. IBbayibbele litubuzya kuti tweelede ‘kuzumanana kukomba,’ “akujatisya kukomba,” alimwi ‘akukomba cakutaleka.’ (Matayo 26:41; BaRoma 12:12; 1 BaTesalonika 5:17) Jehova ulilibambilide kutuswiilila chiindi choonse. Tulakonzya kumulumba mazuba oonse akaambo kaluyando abuuya bwakwe. Tulakonzya kumukumbila kuti atuzulwide, atusimye, alimwi atuumbulizye. Ikuti katulumba chachoonzyo chilongezyo nchitujisi chakukomba kuli Jehova, tuyoobelesya chiindi chiingi chakwaambuulaawe.\n15. Nkaamboonzi nitweeelede kwaamba kuti “ameni” nitwamana kukomba?\n15 Nkaamboonzi nitweelede kwaamba kuti “ameni” nitwamana kukomba? Ibbala lyakuti “ameni” lyaamba kuti “nichoonzyo” naa kuti “akube boobo.” Ninzila yakutondeezya kuti nzitwaamba munkombyo zyesu, tuli aachoonzyo anzizyo. (Intembauzyo 41:13) IBbayibbele lituyiisya kuti kuli kabotu kwaamba kuti “ameni,” kakutakwe kuti twaambila mujulu naa kuti twaambila mumoyo, kumamanino aankombyo yabantu biingi kutondeezya kuti tulazizumina zyaambwa.—1 Makani 16:36; 1 BaKorinto 14:16.\nLEZA MBASANDULA NKOMBYO ZYESU\n16. Jehova ulazisandula na choonzyo nkombyo zyesu? Pandulula.\n16 Jehova ulazisandula na choonzyo nkombyo zyesu? Nisimpe, ulazisandula. IBbayibbele limwaamba kuti ‘Uuswiilila zikombyo.’ (Intembauzyo 65:2) Jehova ulaswiilila alimwi ulazisandula nkombyo zyachoonzyo zyamamiliyoni aabantu, alimwi uzichita munzila zisiyene-siyene.\n17. Jehova ubabelesya biyeni bangelo ababelesi bakwe aanyika kutegwa asandule nkombyo zyesu?\n17 Jehova ubelesya bangelo abantu bakwe aanyika kutegwa asandule nkombyo zyesu. (BaHebrayo 1:13, 14) Kuli zikozyano zyiingi zyabantu bakakombela kuti bagwasigwe kumvwisisisya Bbayibbele alimwi teekwakaba chiindi pe mpawo bakaswayigwa aBakamboni baJehova. IBbayibbele lilatutondeezya kuti bangelo abalabo balijatikizidwe mukwaambilizya “makani mabotu” munyika yoonse. (Bala Ciyubunuzyo 14:6.) Alubo, bwiingi bwesu twakaakombela mapenzi aatugeme naa nzituyanda kuli Jehova, mpawo twakajana lugwasyo ndutwakali kuyanda kuzwa kumukwesu naa kumuchizi muKristu.—Tusimpi 12:25; Jakobo 2:16.\nJehova ulakonzya kusandula nkombyo zyesu kwiinda mulugwasyo ndutujana kuli bamwi bachiKristu\n18. Jehova uwubelesya biyeni muuya wakwe uusalala alimwi aBbayibbele kuti asandule nkombyo zyesu?\n18 Jehova ubelesya muuya wakwe uusalala kutegwa asandule nkombyo zyesu. Ikuti twakombela kugwasigwa kulwana penzi, ulakonzya kubelesya muuya wakwe uusalala kuti utuzulwide akuti utusimye. (2 BaKorinto 4:7) Alubo Jehova ubelesya Bbayibbele kusandula nkombyo zyesu alimwi akutugwasya kuti tusale chabusongo. Chiindi nitubala Bbayibbele, tulakonzya kujana magwalo aatugwasya. Alubo Jehova ulakonzya kusungwaazya umwi kuti asandule nzituyanda kumvwa kumiswaangano, naa kuti mwaalu wamumbungano ulakonzya kutubuzya amwi makani aagwasya aazwa muBbayibbele.—BaGalatiya 6:1.\n19. Nkaamboonzi nikunga kulakonzya kubonekaanga Jehova tanazisandula pe nkombyo zyesu?\n19 Pesi chimwi chiindi ulakonzya kugamba kuti, ‘Nkaamboonzi Jehova natazisanduli chakufwambaana nkombyo zyangu?’ Yeeya kuti, nguuzi chiindi akuti uzisandula biyeni nkombyo zyesu. Ulizizi nzituyanda. Tulakonzya kweendelela kunembo kunookomba zitondeezya kuti tuli aachoonzyo anzitulii kumubuzya alimwi akumutondeezya kuti tuli aalusyomo muli nguwe. (Luka 11:5-10) Chimwi chiindi Jehova usandula nkombyo zyesu munzila njitutayeeyeli pe. Muchikozyano, tulakonzya kukomba atala abukkale buyumu, pesi muchiindi chakuti agwisye penzi eelyo, ulakonzya kutupa nguzu zyakuti tuliyumye mupenzi eelyo.—Bala BaFilipi 4:13.\n20. Nkaamboonzi nitweelede kukomba kuli Jehova chiindi choonse?\n20 Nchilongezyo chipati biyeni chigambya nchitulaacho chakukomba kuli Jehova! Tulakonzya kubaa choonzyo chakuti unootuswiilila. (Intembauzyo 145:18) Ikuti twiinkilila kunembo kukomba kuli Jehova kazizwaansi aamoyo, bweenzuma bwesu anguwe buyoosima loko.\nKASIMPE 1: JEHOVA UYANDA KUSWIILILA NKOMBYO ZYESU\n“Jehova uli kufwaafwi kuliboonse bamwiita, boonse bamwiita calusinizyo.”—Intembauzyo 145:18\nNiinzi nzitweelede kuchita ikuti katuyanda kuti Jehova aswiilizye kukomba kwesu?\nTweelede kubaa lusyomo.\nTweelede kulibombya akuba bantu balemeka.\nKulijata kwesu kweelede kweendelana ankombyo zyesu.\nTweelede kuba bantu bakomba zizwa aansi amoyo alimwi basyomeka. Tatweelede kwiinduluka-induluka majwi afanana munkombyo zyesu.\nTweelede kupona kweendelana akuyanda kwaLeza.\nKASIMPE 2: MIBUZYO IIZIBIKENE ATALA ANKOMBYO\nTweelede kukomba kulini?\nMatayo 6:9; Johane 14:6\nKuli chiimo cheelede kutobelezegwa na chiindi nitukomba?\n1 Makani 17:16; Nehemiya 8:5, 6; Daniele 6:10; Marko 11:25\nJehova ulaziswiilila na nkombyo zyesu zyamumoyo?\nInkombyo zyesu zyeelede kulampa biyeni?\nTweelede kukomba tungana?\nNkaamboonzi nitwaamba kuti “ameni” kumamanino aankombyo?\n1 Makani 16:36; 1 BaKorinto 14:16\nKASIMPE 3: NZITUNGA TULAKOMBELA\n“Na twakumbila kufumbwa cintu cili buti cili mbuli makanze aakwe, ulatumvwa.”—1 Johane 5:14\nNziizili zimwi zintu nzitunga tulakombela?\nKombela kuyanda kwaJehova kuti kuchitike.\n1 Makani 29:10-13\nKombela kutondeezya kulumba akulumbayizya.\nKombela zintu nzuyanda azikukataazya.\nKombela muuya uusalala.\nKombela busongo kuti ukonzye kusala kabotu mubuumi.\nKombela nguzu zyakulisimya.\nKombela kulekelelwa zibi zyesu.\nKASIMPE 4: JEHOVA ULAZISANDULA NKOMBYO ZYESU\n“Webo Ooswiilila zikombyo, bantu boonse bayoosika kuli nduwe.”—Intembauzyo 65:2\nJehova uzisandula biyeni nkombyo zyesu?\nTusimpi 12:25; Ciyubunuzyo 14:6\nJehova ubelesya bangelo abantu kuti batugwasye.\nMuuya wakwe uusalala utupa lugwasyo ndutuyanda.\nUtupa luumuno anguzu nzituyanda kuti tuliyumye-yumye.\nBaGalatiya 6:1; 2 Timoteo 3:16, 17\nUtupa busongo kabelesya Bbayibbele alimwi ambungano.


Zilwanyo zili Lusele Zyakulwanya Nkondo ya Bwaamu Print\nZilwanyo zili Lusele Zyakulwanya Nkondo ya Bwaamu\nCasika ciindi lino cakubambulwida limwi zyoonse zinyonyoono zya bwaamu. Ŋanda yakazekelo iyanda kujalwa. Inga kwaba kufubaala kubana Kristu mazubaano kuti tiibabelesya zilwanyo zyoonse mukulwana nkondo yakavwumbu ya bwaamu.\nKakwiina kuleyaleya, swebo tweelede kuzuunyana kubambulula bwaamu buli akati kesu muciindi cisyoonto ciceede cino cakuzekelwa. Saatani uluukwete kulengelezya nkondo iiyoosya kapati yakulwana bantu baluulwa bokwa Yahuwah, kutegwa bacaale kabacicedwe mukooze kaluunyaunya, kucenka zifwanikiso zitondwa mumabbuku, muzifwanikiso zitondezya mantanda azitondwa, muzipekupeku zyabwaamu, kulyana nkwela, akulalika. Twakacenjezyegwa kale Mujwi Lyakwe kuti aabo bacita zinyonyoono zyabwaamu bayoosinganyigwa. (1 Bakolinto 6:9-10; Bagalatiya 5:19-21). Munkamu ya WLC, tuluubwene musyobo wankondo eeyi Saatani njalwana bantu bokwa Yahuwah munzila eeyi, atalaa nyika yoonse. Nokuba boobo, kunyina muntu weelede kulimvwa kubula nguzu nokuba kwaalilwa kujana lugwasyo munkondo eeyi. Alilubaizyigwe Zina Lyakwe nkaambo kakasimpe kakkomanisya aaka.\nIswe tuyandika kubweza ntaamu zilamfu ncobeni munkondo zyesu akuyandisya kubelesya kufumbwa cilwanyo eeco Julu ncolitupede cakuti tukonzye kuzunda bwaamu.\nIswe tuyandika kubweza ntaamu zilamfu alimwi zipati ncobeni munkondo zyesu akuyandisya kubelesya kufumbwa cilwanyo eeco Julu ncolitupede cakuti tukonzye kuzunda bwaamu. Yahushua wakapa kucenjezya kuti, " Aboobo kuti janza nanka kuulu kwako kakukulebya, kokukosola, akukusowela kulaale anduwe: cilainda kubota kuti webo ukanjile mubuumi kokosokede naa koli cilema, kwiinda kuti ukasowelwe mu Gehena muyaka mulilo kolaa maanza naa maulu obile." (Mateyo 18:8-9). Musazima wesu Mupati, Yahushua, utulailila kuti tweelede kucengulukila limwi akuleka kucita cinyonyoono, nkokuti tweelede kuyandisya kucita kufumbwa cikonzya kutupa kuzwidilila munkondo iitayozyiyozyi eeyi.\nAtutozye kugama kooko lino; swebo tuyanda kumwaabila mulongo wazilwanyo zili lusele eezyo nzyayelede kubelesya muna Kristu uuli woonse ooyo uuzingaidwe mucilengwa cabwaamu camusyobo nuuba buti. Swebo tiitwabikka zilwanyo eezi mumulongo wini mbozibeleka. Zyoonse zyeelede kubelesyegwa antoomwe kutegwa muntu alomye kuzwidilila akuzunda cilengwa cimuzambaide, kwiinda muluzyalo Lwakwe:\nCilwanyo #1: Kotaanguna Kulungulula Cilengwa Cikuzingaide.\nEeci lyoonse ncintu cikatazya kucita, nkaambo kuyandisya bwaamu ncintu cuusisya nsoni, alimwi bantu bazingaidwe cilengwa eeci kanjaanji tabaangulukide kwaambila bantu cilengwa eeci. Nokuba boobo, kwaambila bamwi inga caba cintu cikugwasya mukulyaangulula cintu cikudyaaminide boobo mumoyo wako. Kabunga ka Bacakolwa Batazyibene kakalizyi kwaciindi cilamfu ncokuyandikila kwaambila bamwi bweende bwako, alimwi aabo bali mukabunga aako, bakali kukulwaizyana kuti bajane lwanguluko kuzwa kuziyanza zyabo kwiinda mukwaambila muntu ngobaangulukide kwaambila.\nMulazyo wa Bbaibbele waambilizya cilwanyo eeci, ujanwa mubbuku lya Jakobo 5:16: " Aboobo, amulyaambilile zibi zyanu caantangalala kuli umwi amweenzinyina, alimwi amupaililane kutegwa muponesyegwe. Mupailo akukombelezya kwamuntu mululami kulaa nguzu kapati alimwi kulabeleka."\nNokuba kuti bamwi bantu, basandulula kampango aaka kuti kaamba kulilekelela zinyonyoono zyako kuli umwi aumwi, pele Calvin upandulula bwiimpene mbwateelela kampango aaka:\n“Bantu banji aboobo bayeeya kuti Jakobo aawa waamba nzila yakulilekelela zibi kumuntunyonko, nkokuti kuzumina ncoolubizyila muntunyoko. Pele mbuli mbocilembedwe, aawa [Jakobo] walo wakageme kaambo kaimpene; nkaambo walo wakasanganyide mipailo yabantu antoomwe akweempwa kwaantangalala; eeco walo ncaamba kuti ceelede kweenda munzila eeyo nobeempwa bantu boonse antoomwe kuli … [Yahuwah] kwiinda mumipailo yabasazima; nkaambo basazima mbabazyi nzyotubulide, alimwi balakulaizigwa kutupailila kutegwa bakonzye kutugwasya; pele aabo batazyi malwazi ngotuciswa, balalelema kutuletela lugwasyo.”\nKukombelela kwankamu ya WLC: Koliyumyayumya akuzunda nsoni zyako abweemya bwako alimwi kolyaambilila mapenzi aako kuli baabo mbokonzya kusyoma, kutegwa bakusongole cikuyaside mumoyo webo kwiinda mumupailo wakulombelesya nguzu. Webo ulayandika kupegwa lugwasyo luli loonse munkondo eeyo njolwana omwini, nkondo yakutontomana kucita bwaamu, alimwi eeci cilwanyo inga cakugwasya akukusyomezya kuti abamwi bantu mbosyoma inga basangana anduwe kabapaila abalo mipailo yakukombelezya.\nCilwanyo #2: Kocinca Lubazu Lukweetela Musunko.\nKoleka kuula zipekupeku kapati cipekupeku camuŋanda cakubbadela amwezi, kosowa zyoonse zicili munsi lyako, koleka kulijana koli olikke masikati nokuba masiku, kosinkila zifwanikiso azipekupeku zitondwa kuti zitasiki mukkompyuta yako, alimwi koleka kubbadelela zyoonse zikweetela luunyaunya. Eezi ninzila zisyoonto buyo nzyokonzya kutaanguna kubweza akulesya sunko eelyo kusikila nduwe. Muntu uli woonse uuzambaidwe mucilengwa cakucita bwaamu uyandika kugwisyila limwi zyoonse zimusunka mubuumi bwakwe eezyo nzyaswaanganya zimweetela bwaamu kumeso amizeezo yakwe. Webo weelede kuba muntu uulwana akukosweda limwi zyoonse zisangene mubwaamu, eezyo nzyabelesya Saatani kulwana nduwe. Kobala kabotu kabotu aaya majwi aamalailile ookwa Simalelo wesu Yahushua:\n“Mwakamvwa kuti kwakaambwa kuti: ‘Utaciti mamambe.’Pele ncobeni ndamwaambila kuti kufumbwa muntu uulangisisya mukaintu cakuti wamunyomenena, wacita kale mamambe anguwe mumoyo wakwe. Lino kuti liso lyako lyalulyo eelyo kalikulebya, linonkole akulisowa. Nkaambo ncibotu kulinduwe kuti usweekelwe cizyo comwe kwiinda kuti mubili wako woonse ukasowelwe mu Gehena. Alimwi kuti janza lyako lyalulyo kalikulebya, likosole akulisowa. Nkaambo ncibotu kulinduwe kuti usweekelwe cizyo comwe kwiinda kuti mubili wako woonse ukasowelwe mu Gehena. (Mateyo 5:27-30)\nUtanikweenkeli kulwana cinyonyoono cako cakuzumanana kucita bwaamu. Webo ulwanina buumi bwako alimwi cibeela cako mubuumi buteeli cili muntenda. Mulilo utamani weelede kusiigwa alimwi, Ijulu ndelyeelede kutambulwa.\nPele kufumbwa ooyo uuyoobisyila bana baniini aaba basyoma muli ndime, ncibotu kuli nguwe kuti waangilwa mundomba waziyo musingo akulwaalilwa mulwaanje. Maawe kunyika akaambo kazilebyo! Inzya, zilebyo zileelede kuti ziboole, pele maawe kumuntu ooyo uubelesyegwa kuba cilebyo! Lino kuti janza naa kuulu kwako kulakulebya, kukosole akukusowa; nkaambo ncibotu kuti ukanjile mubuumi kokosokede naa kolemene kwiinda kuti ukasowelwe mumulilo uuvwilima kojisi maanza naa maulu obilo. Alimwi ikuti liso lyako kalikulebya, kolino-nkola akulisowa; ncibotu kuti ukafwutuke koli sicimbolyo kwiinda kuti ukasowelwe mu Gehena muyaka mulilo kojisi meso obilo. (Mateyo 18:8-9)\nKukombelela kwankamu ya WLC: Utanikweenkeli kulwana cinyonyoono cako cakuzyibila kucita bwaamu. Webo ulwanina buumi bwako alimwi cibeela cako mubuumi buteeli cili muntenda. Mulilo utamani weelede kusiigwa, alimwi Julu lyeelede kutambulwa. Hena toyelede kubelesya cilwanyo cili coonse ncokonzya kujata mukulwana nkondo ya Saatani abangele bakawa basofweede, eelyo Yahushua nacituzekela Mubusena Busalalisya? Kobambulula bweende bwako abuzuba alimwi kotantamuka masena woonse oomo mokonzyela kujana ciindi cakunjila musunko, alimwi kokakatila lyoonse kutaba olikke.\nCilwanyo #3: Kokwabilila Mulyango wa Meso Aako.\nKoiya kuzwa kuli Joobo, mbokonzya kukwabilila mulyango wameso aako.\nIme ndakabamba cizuminano ameso ookwaangu; nkaambo nzi lino Ime ncenga nkeyeeyela mukaintu? Joobo 31:1\nMutobeli ookwa Yahuwah uli woonse uyandika kubamba cizuminano ameso aakwe, akukonkezya kunembo lyoka Yahuwah kuti meso aakwe kunyina naati kalange naba ni aluunyaunya. Eeci cizuminano ceelede kwiindulukwa muwoola lyomwe lyomwe lyabuzuba, kusikila meso aako alilemeka akulanga ziluleme. Eeyi inooli nkondo yakavwumbu ncobeni nobantu yakusunga meso aako akwaayiisya kutalanga caluunyaunya, nkaambo meso ngaazangide ncobeni mukaambo aaka alimwi alalanga caluunyaunya kufumbwa uunga wacitwa limwi mamambe. Kuti Joobo, mululami, kali wakali kuyandika kubamba cizuminano ameso aakwe, hena mutobeli wa Yahuwah uli woonse uucipona buno buzuba, tayelede na kubamba cizuminano eeco ameso aakwe na?\nKukombelela kwa nkamu ya WLC: Utanikweenkeli mukusoleka kwako kunyona meso aako kuti atanikulangi muntu umwi muluunyaunya. Kufumbwa nocilampa buti ciindi ciyootola kuyiisya meso aako, kozumanana kulomba lugwasyo lwabulemu bwakujulu kumwi kokanzide kuzwidilila akuba Joobo wamazubaano, mukuyiisya meso aako.\nCilwanyo #4: Komukakila Kucita Cinyonyoono Saatani akoompolola kuti “PEEPE NSYEYANDI!”\nEelyo Saatani nakusunka kucita cinyonyoono mumizeezo yako, komukakila kubusyu bwakwe mujwi lilimvwikisya kuti “PEEPE”. Utayoowi kuti bamwi bali munsi lyako inga bayeeya nzi eelyo bakumvwa webo nkoompolola kuti “PEEPE.” Ijwi lizwa mumulomo wako lilakkomanisya Julu lyoonse, alimwi mungele ulatumina kuli nduwe kuzyookugwasya. Nceeci Paulu ncatwiibalusya eeco caambilizya mulimo wesu wakoompolola kuti “PEEPE” kufumbwa ciindi notusunkwa:\nNkaambo luzyalo lwa Yahuwah oolo luleta lufutuko lwalibonya, kubantu boonse. Lutuyiisya kukaka bukkale busofweede bwa kutayoowa Yahuwah azisusi zyanyika akuti tweelede kupona cakulibatamika, cabululami alimwi acakubelekela Yahuwah cakulyaaba mubweende bwazyintu oobu, notucilindila bulangizi bukkomanisya akulibonya kwabulemu kwa Yahuwah wesu mupati alimwi akwa Mufutuli wesu, Kilisito Yahushua, (Langa Tito 2:11-12.)\nKukombelela Kwa Nkamu ya WLC: Nkaambo nzi ncotayandili kuti Julu likutumine mungele wakukugwasya eelyo webo nonjide musunko? Eelyo webo noompolola kuti “PEEPE” kumasunko ookwa Saatani, webo uzuzika cisyomyo eeci citobela mpeenya aawo: Mungeleo ookwa Yahuwah ulibazingulukide mumbali lyabo aaabo bamuyoowa.” (Intembauzyo 34:7)\nCilwanyo #5: Kobaa mulimo Wakucitila Bamwi Zintu.\nEeci ncilwanyo cipati kapati mubuumi buno ankondo yalufu yakulwana bwaamu, alimwi ciliswaangene acilwanyo #1. Ncintu ciyandika kujana mwaalumi nokuba mwanakazi ooyo ngomulwana limwi nkondo eeyo, ooyo nkonga webo kozulilwa bweende bwako. Kuzulwa amuntu ngosyoma caamba kuti webo konikwaambilana nguwe aawo mpobulide nguzu, alimwi akumusandulwida kaambo keni ncookakilwa musunko comwe comwe ciindi. Webo weelede kulyeempa lyoonse eelyo waalilwa kubamba cizuminano kuli nguwe, nokuba nootatobela malailile aakwe. Mu Bbaibbele, tulajana busena bwa cilwanyo cipati eeci mubbuku lya Mukambausi 4:9-12:\nBantu bobile balainda kubaa nguzu kwiinda omwe; nkaambo balakonzya kujana bulumbu mumulimo wabo antoomwe. Nkaambo kuti baalilwa, umwi inga wanyampula mweenzinyina akumwiimikizya: pele maawe kuli yooyo ulaalikke eelyo nadilika mucinyonyoono; nkaambo kunyina umwi wakumugwasya kwiimikila alimwi. Alimwi, kuti bobile balala antoomwe, balakasaazyana: pele mbuti ulaalikke mbwakonzya kulikasaazya? Alimwi kuti umwi wamuboolela, bobile inga bamuzunda; alimwi ntambo yoosedwe atunweba totatwe tiikonzyi kufwamba kukosoka.\nAlimwi, nkeenya kaambo aaka kaliinduludwe kwaambwa amuli Jakobo 5:14-15:\nMamambe ncinyonyoono ciinda kusofwaala alimwi ncilijazyo cipati abulwazi bwalufu kwiinda malwazi aamubili woonse. Malwazi asolweda mubili kukunyonyooka alimwi kumamanino akufwa kwamubili. Pele mamambe kuti alekelwa kusikila aalila kusilika, inga caba cintu cijaya mubili amuya wamuntu antoomwe.\nSena kuli uupenga akati kanu? Azumanane kupaila. Sena kuli uukondedwe? Aimbe ntembauzyo. Sena kuli uuciswa akati kanu? Aite baalu bambungano, eelyo abamupailile akumunanika mafwuta muzina lya Simalelo. Eelyo mupailo walusyomo ulamuponya ooyo uucisidwe, alimwi Simalelo ulamubusya. Kunze lyaboobo, kuti naa wakacita zibi, ulalekelelwa.\nMamambe ncinyonyoono ciinda kusofwaala alimwi ncilijazyo kapati kwiinda malwazi aamubili woonse. Malwazi asolweda mubili kukunyonyooka alimwi kumamanino akufwa kwamubili. Pele mamambe kuti alekelwa kusikila aalila kusilikika, inga caba cintu cijaya mubili amuya wamuntu antoomwe. Aboobo, eelyo swebo notuciswa calufu katuyandisya kuponyegwa, Jakobo utulailila kuti tweelede kwiita lugwasyo kubaalu bacikombelo cakasimpe kuti batupailile. Mbubuti mbwanga ooyo uutonkomene nkwela abwaamu mbwanga taayanda lugwasyo lwabatumwa basyomeka bokwa Yahuwah eelyo nalwana cinyonyoono cabwaamu?\nKulisinsa kuli Taata kwiinda mubeenzuma basyomeka, munkondo yesu yakulwana mamambe, inga catujanya zintu zilibotela zitobela ansi aawa:\nCilatugwasya kulomya kuzyiba kuti bamwi balatuyanda nokuba kuti tuli bulide nguzu.\nCilatugwasys kubaa muya wakulekelela bamwi aabo batucitila cinyonyoono.\nCipa kucesya luunyaunya lwesu akuyandisya zinyonyoono.\nCilatugwasya kuponyegwa kuzwa kuzicisa zyakwaalilwa kuzunda musyule lyaciindi.\nInga catugwasya kuyandisya, kubaa luyando, kukkazyikila camba beenzuma abalongwema.\nCilatugwasys kuleka kweelanya bwaamu akuyandana kululeme ooko kukkomanisya moyo.\nCilatugwasya kuba bazyali babotu.\nKukombelela kwa nkamu ya WLC: Utalelemi kujana muntu ngosyoma omwe nobaba beenzinyoko banjaanji aabo mbomulwana limwi nkondo, alimwi aabo mbokonzya kuzulana limwi bweende bwako kuli Taata Yahuwah. Ncintu cizyibidwe kuti muntu uutonkomene mamambe ulalisisa alimwi tayandide kwaambila bamwi. Pele munkondo yabuumi alufu eeyi, ooyo muntu teelede kulelema kubelesya kufumbwa cilwanyo ciliko. Mpeenya aawo nokuba aakale, kufumbwa cisisidwe ciyoolibonya antangalala aali mumuni (Kolanga Luke 8: 17). Hena inga tiicaba cintu cabusongo kulwanya cilwanyo cilaanguzu eeci akujana lugwasyo luyandika akuleka kuvwunikila cinyonyoono kunsi kusikila calibonya antangalala kacikugamika kumulilo uuyaka? Inga caba cintu cabufubafuba kusisa mamambe akukaka lugwasyo luliko akunjizya miya yesu muntenda.\nCilwanyo #6: Koyandaula Kulaililwa. Koyandaula Kulaililwa. Koyandaula Kulaililwa.\nIBbaibbele lizwide malailile aancokuyandikila kutambula kulaigwa kuli bamwi. Ntootu tumpnago twa Bbaibbele tumwi tutabilila makani aaya:\nNkaambo kakubula kulaililwa cisi cilawa, pele kakuli balailila banji kuzunda nkokuli ncobeni. (Tusimpi 11:14)\nKakwiina kulaililwa, makanze alatyompokelwa: pele mukulaililwa kunjaanji alaimikila nji. (Tusimpi 15:22)\nKufumbwa muzeezo ulaimikila kwiinda mukulaigwa: alimwi mukulaigwa kubotu ulakonzya kulwana nkondo. (Tusimpi 20:18)\nNkaambo kwiinda kukulaililwa kwabusongo webo ulakonzya kulwana nkondo yako: alimwi mubalailizi banjaanji kunyina ntenda. (Tusimpi 24:6)\nNcintu cakutondezya kubaa nguzu kuleka cakubula nguzu, kuti muntu uuzyibide kucita mamambe wayandaula kulaililwa kuzwa kubalailili bana kristu, nokuba bapati bakwe.\nKukombelela kwa nkamu ya WLC: Eelyo notulangana abulwazi bwalufu, tuunka kumusilisi kuti tukagwasyigwe akulaililwa. Kanjaanji tulaunka kubasili banjaanji kutegwa tulomye kuzyiba citola busena. Hena inga mutumwa wa Yahushua uuluulwa, ooyo uuciswa bulwazi bulaantenda ncobeni bwakucita bwaamu, inga walilekaleka akutayanda kulaililwa kuzwa kubaalu bayoowa Yahuwah? Inga caba cintu cabufubafuba kuleka kuyandaula lugwasyo; alimwi inga caindila kuti muntu uutalaigwi kaya kumbele kukazya ncaambilwa a Taata Yahuwah, mbuli mbokutondezyedwe mutumpango atala aawa. Alimwi tamukomba nomuzambaidwe mucibi cakucita bwaamu kuti muyandaule lugwasyo, akuluyandaula cakubinda.\nCilwanyo #7: Kobelesya Nguzu zya Zina lyokwa Yahushua eelyo Nosunkwa\nKuli nguzu ziteeli muzina lyokwa Yahushua, Simalelo wesu. Eelyo nosunkwa a Saatani, koompolola cakumvwika zina lyokwa Yahushua.\nTwakasyomezyegwa a Yahushua Lwakwe mwini kuti, kuti twalomba cintu muzina Lyakwe, tuyoocitambula.\nNcobeni, ncobeni, Ime ndamwaambila kuti, Ooyo uusyoma muli ndime, milimo njecita awalo uyooicita; alimwi walo uyoocita milimo yiinda waawo; nkaambo Ime ndaunka kuli Taata. Alimwi kufumbwa inywe ncomukumbila muzina lyangu, eeco Ime njoocicita, kutegwa Taata akapegwe bulemu kwiinda mu Mwana. Kuti inywe mwakumbila cintu cili coonse muzina Lyangu, Ime njoocicita. (Johani 14:12-14)\nEelyo muntu uuzyibide mamambe nasunkwa, kuti waamba majwi aaya, "Yahushua, kondigwasya mebo", kasyoma ncobeni kuti kuli nguzu muzina Lyakwe, nguzu zya luunyaunya mumusunko ooyo inga mpeenya aawo zyamwaika. Inzya, kuli nguzu zitapanduluki mukwaamba Zina Lyakwe eezyo zikonzya kumwaya musinze akutonkela Saatani azyeelo zyakwe kulaale.\nKwiinda mukutambika janza lyako kuti uponyegwe; akuti zitondezyo amaleele acitigwe muzina lyamwanaako uusetekene Yahushua. (Milimo 4:30)\nKukombelela kwa nkamu ya WLC: Eelyo nosunkwa, utalelemi nokaba kaindi kasyoonto buti koompolola cakumvwika kuti "Yahushua, ndigwasye mebo" kulwana sunko eeli, alimwi kolikankaizya mucisyomyo cakuti "Ime ndakonzya kucita zintu zyoonse kwiinda muli Kristu ooyo uundipa nguzu " (Bafilipo 4:13). Kunyina sunko eelyo litakonzyi kuzundwa kuti webo koita ncobeni zina Lyakwe calusyomo. Kolizyibizya kwiita Zina Lyakwe cakoompolola eelyo nosunkwa, mpoonya lugwasyo lunooliko ncobeni mpeenya aawo kuti ugwasyigwe.\nCilwanyo #8: Koswata Mulongo wa Mangwalo Aakubelesya Lyoonse Nosunkwa.\nNkooku kulailila kwa Davida kutabilila cilwanyo cilaa nguzu kapati eeci:\nMbubuti musankwa mukubusi mbwanga wasalazya nzila yakwe? Kwiinda mukuteelela jwi lyako. Ime amoyo wangu woonse ndakakuyandaula: O nditaingaili kuzwa kumilawo yako. Ijwi Lyako Ime ndakalisisa mumoyo wangu, kutegwa Ime nditakucitili cinyonyoono webo. (Intembauzyo 119:9-11)\nKucinyina ciindi cakulelema. Ŋanda yakazekelo ilajalwa lino lino, alimwi webo uyandika kulikulaika lugwasyo luli loonse kutegwa ukonzye kuzunda misyobo yamamambe yoonse. Ijulu lyoonse liliimvwi kalilibambide kuboola kuzyookugwasya webo, pele webo weelede kulitondezya kuti ulilibambide alimwi ulayandisya kulwana nkondo yakavwumbu eeyo. Lugwasyo lwa Bulemu bwa Kujulu luyoobasikila aabo bayandide kugwasyigwa.\nKukombelela kwa nkamu ya WLC: Talika cino ciindi kulemba mulongo watumpango twa Bbaibbele ntoyanda kuswata alimwi koinduluka kwaamba tumpango ooto abuzuba, kapati eelyo nosunkwa. Alimwi mbweenya mbokuli nguzu zikonzya kujanwa mukwaamba zina Yahushua, kuli nguzu zijanwa mukwiinduluka kwaamba tumpango twa Mangwalo. Tee kayi mbombuboobu Yahushua [Lwakwe mwini] mbwaakamulwana Saatani mumasunko?\nKukosozya makani :\nTwamukulwaizya nyoonse nobantu bokwa Yahuwah kufumbwa nkomubede ankomukkala, nywebo nomulwana amisyobo yamamambe aali akati kenu, kuti mutalike cino ciindi kubelesya milazyo iili lusele eeyi. Eezi zilwanyo nozibelesyegwa antoomwe, ziyoomusolweda kukuzunda kukkalilila ciindi cilamfu, kuzunda bwaamu oobo buujizi kupenzya batobeli bokwa Yahuwah banjaanji mazuba aano. Mutasali nzila zimwi akusiya imwi akataa zibelesyo eezyo. Eelyo nomulwanina buumi bwenu abuumi bwamukwasyi wenu uupengede, amwiibaluke kuti comwe comwe cazibelesyo eezyo ciyootola lubazu mukuzunda masunko eenu akuzwidilila kuzunda. Kunyina ciindi cakulelema lino pe. Ŋanda yakazekelo iyanda kujalwa, alimwi nywebo mweelede kulikwabilila alugwasyo kufumbwa ndomukonzya kujana kutegwa muzunde misyobo yamamambe yoonse. Ijulu liliimvwi kalilibambide akulindila kugwasya ndinywe, pele nywebo mweelede kulitondezya kuti mulilibambide akuyandisya kwiilwana nkondo yakavwumbu eeyi. Lugwasyo lwa Bulemu bwa Kujulu, luyoobasikila aabo bayandide kugwasyigwa.\nMu nkamu ya WLC, swebo tupailila mwaalumi amukaintu uuli woonse uulwana nkondo eezi, alimwi tulapaila kuti busongo bwabulemu bwakujulu bukabasikile aabo bamakaintu, baalumi, basazinyinaa, bacizyi, bazyali, abamwi bamukwasyi kuti bakagwasyilizye, kujatilila akweendela antoomwe abaabo balwana nkondo eeyo.\nTaata Yahuwah amunikile Busyu Bwakwe ali ndiswe toonse, eelyo notukakatila kuba mbuli Mwanaakwe Yahushua. Akube boobo.


1 Batesalonika 3 | Bbaibbele Lili a Intaneti | Bbaibbele lya Busanduluzi Bwanyika Mpya\n3 Aboobo, nocakatwaalila kuzumanana kuliyumya, twakati cili buyo kabotu kuzumanana kukkala tolikke mu Atene; 2 eelyo twakatuma Timoteyo, imukwesu alimwi mubelesi wa Leza mumakani mabotu aajatikizya Kilisito, kutegwa amuyumye-yumye akumuumbulizya mulusyomo lwanu, 3 kutegwa kutabi muntu naba omwe uuzungaanizyigwa amapenzi aaya. Nkaambo nywebo nobeni mulizyi kuti tatukonzyi kwaaleya mapenzi aaya. 4 Nkaambo noliba leelyo notwakali andinywe, twakali kumwaambilila limwi kuti tuyoocitikilwa mapenzi, alimwi eeco ncicacitika mbubonya mbomuzyi. 5 Nkakaambo kaako, nindakakakilwa kuzumanana kuliyumya, ndakamutuma kulindinywe kutegwa ndizyibe kusyomeka kwanu, nkaambo ambweni munzila imwi Sikusunka wakamusunka alimwi mulimo wesu wakaba wabuyo. 6 Pele Timoteyo wasika ino-ino aawa ikuzwa kulindinywe alimwi watwaambila makani mabotu kujatikizya kusyomeka kwanu aluyando ndomujisi, alimwi akuti mulatwiibaluka lyoonse caluyando, alimwi mulayandisisya kutubona mbubonya aswebo mbotuyandisisya kumubona nywebo. 7 Nkakaambo kaako bakwesu, mumause* amumapenzi eesu oonse twaumbulizyigwa akaambo kandinywe alimwi alusyomo ndomutondezya. 8 Akaambo kakuti muliimvwi nji mu Mwami, twayumya alimwi.* 9 Nkaambo ino inga twamulumba buti Leza twalanga mbotukondedwe kapati kumbele lya Leza wesu akaambo kandinywe? 10 Alimwi, masiku amasyikati tupaila mipailo yakukombelezya camoyo woonse kutegwa tukamubone cakaanzambwene akuyungizya zibulide kulusyomo lwanu. 11 Lino Leza wesu alimwi Taateesu lwakwe alimwi a Mwami wesu Jesu abatubambile nzila kutegwa tuboole kulindinywe. 12 Kunze lyaboobo, Mwami amupe kuyungizya, inzya, amupe kuyungizya luyando ndomujisi kuli umwi amweenzinyina akubantu boonse, mbubonya mbotucita kulindinywe; 13 ikutegwa ayumye myoyo yanu, kaitakwe kampenda mukusalala kumeso aa Leza wesu alimwi Taateesu kuciindi cakubako kwa Mwami wesu Jesu antoomwe abasalali bakwe boonse.\n^ Naa, “mukubula.”\n^ Mu Chigiliki, “tulapona.”


Myeelwe 13 IBBAIB63 - Lino Jehova wakaambila Musa kuti, - Bible Search\nMyeelwe 12 Myeelwe 14\nBasikutwela mbubakatumma kubona nyika ya-Kanana\n1Lino Jehova wakaambila Musa kuti, 2-Tuma bantu kuyootwela nyika ya-Kanana njindapa bana ba-Israyeli. Tuma muntu omwe omwe kumusyobo umwi aumwi. Boonse babe bazuluzi. 3Mpoonya awo Musa wakabatuma kuzwa kunkanda ya-Parana, mbubonya mbwaakalailila Jehova, Bantu boonse bakali bazuluzi akati kabana ba-Israyeli. 4Ngaaya mazina aabo: kumusyobo wa-Rubeni, Samua mwana wa-Zakuri; 5kumusyobo wa-Simeoni, Safati mwana wa-Hori; 6-kumusyobo wa-Juda, Kalebe mwana wa-Jefune, 7kumusyobo wa-Isakara, Igali mwana wa-Josefa; 8kumusyobo wa-Efraimu, Hosea mwana wa-Nuni; 9kumusyobo waBenjamini, Paliti mwana wa-Rafu; 10kumusyobo wa-Zebuloni, Gadiyeli mwana wa-Sodi; 11kumusyobo wa-Josefa, nkokuti musyobo wa-Manase, Gadi mwana wa-Susi; 12kumusyobo wa-Dani, Amiyeli mwana wa-Gemali; 13kumusyobo wa-Aseri, Seturi mwana wa-Mikayeli; 14kumusyobo wa-Nafitali, Nabi mwana wa-Vopisi; 15kumusyobo wa-Gadi, Geyueli mwana wa-Maki. 16-Ngengao mazina aabantu mbaakatuma Musa kuyootwela nyika. Nkabela Hosea mwana wa-Nuni, Musa wakamuulika izina lya-Joshua.\n17-Lino Musa wakabatuma kuyootwela nyika ya-Kanana, nkabela wakabaambila kuti, Kamuya kucisi caku-Negebi akuzilundulundu, 18mukabone nyika mbwiibede, abantu bakede mulinjiyo, na mbayumu na mbabombe, na mbace na mbanji; 19mubone nyika njibakede pa nimbotu na nimbi, aminzi njibakede na malabba buyo na ili amabaya, 20-anyika mbiibede, na njambolezi na njankanda, alimwi na muli misamu mulinjiyo na pe. Amu-yume, mukalete imwi micelo yamunyika, Lino ciindi eco cakali ciindi camasaansa naatalika kubizwa.\n21Mpawo bakainka kuyootwela nyika yoonse kuzwa kunkanda ya-Zini kusikila ku-Rehobi uubambene amanjililo aa-Hamati. 22-Bakaya kuNegebi akusika ku-Hebroni. Nkabela Ahimani a Sesai a-Talimai, bana ba-Anaki, mpobakakede. (Hebroni wakayakwa myaka iili musanu aibili kuutana kuyakwa Zoani waku-Egepita.) 23Basike buyo kukalonga kaEsikoli, bakatyola nkukonya oko mutabi iwakali acikungo camasaansa, bacitemba bobile, alimwi bakacela-cela mapomegranite ankuyu. 24Lino kuntu oko kwakaulikwa izina lya-Esikoli, nkokuti cikungo, nkaambo kacikungo ncibakatyola bana ba-Israyeli oko.\n25Amane mazuba aali makumi one, bakaboola kuzwa kukutwela nyika. 26Lino bakasika kuli-Musa a-Aroni ambungano yoonse yaba-Israyeli kuKedesi mu nkanda ya-Parana, nkabela bakabaletela impuwo, balo ambungano yoonse yabantu, akuba tondezya micelo yanyika. 27-Nkabela bakabalwiida, bati, Twakaakusika kunyika nkumwakatutuma. Ncobeni ilakunka malili abuci; njeeyi micelo yayo. 28-Pele bantu bakede munyika mbayumu, aminzi iili ama baya, alimwi mipati, Nkabela twakabona bana ba-Anaki nkuko. 29-Ba-Amaleki mbebakakede munyika ya-Negebi; ba-Hiti abaJebusi aba-Amori mbebakede kuzilundulundu; aba-Kanana balikede kumbali alwizi akunkomwe zya-Jordano.\n30-Mpawo Kalebi wakatontozya myoyo yabantu kubusyu bwa-Musa, wati, Ne! Atweende, tukaivube, nkaambo ncobeni tulakonzya kwiizunda. 31Pele bantu mbaakeenda abo bakati, Tatukonzyi kuyoolwisya bantu abo, pe, nkaambo mbayumu kwiinda ndiswe. 32-Aboobo bakaletela bana baIsrayeli impuwo imbi yanyika eyo njibakaakutwela, Bakati, Nyika eyo njitwakaakutwela ninyika iikonzya kulya bantu bayo, abantu boonse mbetwakabona nkuko majompojompo. 33-Alimwi nkukonya oko twakabona babbabbani, nkabela swebo mumeso esu amumeso aabo twakalitenga.


Makani aamu Bbaibbele: Abbulahamu—Mulongwe wa Leza - Kkeyala yaa Intaneti ya Bakamboni ba Jehova\nKUBUSENA abumwi bantu nkobakaunka kwaakukkala niyakamana Zambangulwe kwakali ku Uli. Wakaba munzi mupati wakajisi maanda mabotu mukati. Pele bantu okuya bakali kukomba baleza bakubeja. Oobu mbobakali kucita aku Bbabbelo. Bantu baku Uli abaku Bbabbelo tiibakali mbuli Nowa amwana wakwe Semu, ibakazumanana kubelekela Jehova.\nKwiinde myaka iili 350 kuzwa ciindi ca Zambangulwe, Nowa iwakali kusyomeka wakafwa. Kwakainda buyo myaka yobilo muntu ooyu ngobwenyi acifwanikiso wakazyalwa. Wakali muntu uuyandwa kapati kuli Leza. Izina lyakwe ngu Abbulahamu. Wakakkala amukwasyi wakwe mumunzi wa Uli.\nBuzuba bumwi Jehova wakaambila Abbulahamu kuti: ‘Siya munzi wa Uli abamukowa wako, uunke kucisi ncendilaakutondezye.’ Hena Abbulahamu wakamuswiilila Leza akusiya bubotu boonse bwakali mu Uli? Inzya wakamuswiilila. Alimwi akaambo kakuti lyoonse Abbulahamu wakali kumuswiilila Leza, cakapa kuti abe mulongwe wa Leza.\nBamwi bamukwasyi wa Abbulahamu bakaunka limwi naakazwa mu Uli. Abalo bawisi ba Tela bakamuccilila. Awalo Loti mwana wamunyina wakaccilila. Mukaintu wakwe Sala bakaunka limwi. Nikwakainda mazuba, bakasika kubusena bwiitwa kuti Halani kwalo ba Tela nkobakazyi kufwida. Aciindi aawa bakalisakenyi kapati aku Uli.\nKwiinde mazuba, Abbulahamu abamukwasyi wakwe bakazwa mu Halani akuboola kunyika iitwa kuti Kenani. Ooko Jehova nkwaakati: ‘Eeyi njenyika njindiya kupa bana bako.’ Abbulahamu wakakkala ku Kenani mumatente.\nLeza wakatalika kumugwasya Abbulahamu cakunga wakazyikuba ambelele zinji aŋombe azimwi zivwubwa alimwi amyaanda-myaanda yababelesi. Pele Abbulahamu a Sala tiibakalijisi bana bakulizyalila.\nAbbulahamu naakaba amyaka iili 99, Jehova wakati: ‘Ndakusyomezya kuti uya kuba wisi wamikowa minji yabantu.’ Pele ino mbuti eeci mbocakali kukonzya kucitika mbwaanga Abbulahamu a Sala bakali cembade kapati?\nMatalikilo 11:27-32; 12:1-7; 17:1-8, 15-17; 18:9-19.\nMbantu bali buti bakali kukkala mumunzi wa Uli?\nNgwani muntu uuli acifwanikiso, ino wakazyalwa lili, alimwi wakali kukkala kuli?\nNcinzi Leza ncaakamwaambila Abbulahamu kuti acite?\nNkaambo nzi Abbulahamu ncaakali kwiitwa kuti mulongwe wa Leza?\nMbabaani bakaunka a Abbulahamu naakazwa munyika ya Uli?\nNcinzi Leza ncaakamwaambila Abbulahamu naakasika kunyika ya Kenani?\nNcisyomezyo nzi Leza ncaakasyomezya Abbulahamu naakaba amyaka iili 99?\nBala Matalikilo 11:27-32.\nIno Abbulahamu a Loti bakacitenyi buti? (Matl. 11:27)\nNokuba kuti Tela wakalumbaizyigwa kukulonga amukwasyi wakwe kuya ku Kenani, mbuti mbotuzyi kuti ngu Abbulahamu wakatalisya lweendo oolu? Alimwi nkaambo nzi ncaakacitila boobu? (Matl. 11:31; Inc. 7:2-4)\nBala Matalikilo 12:1-7.\nMbuti cilongwe ca Abbulahamu a Jehova mbocakakomena Abbulahamu naakasika munyika ya Kenani? (Matl. 12:7)\nBala Matalikilo 17:1-8, 15-17.\nNkucinca kuli kwazina lya Abbulamu kwaakazyikucinca naakaba amyaka iili 99, alimwi nkaambo nzi? (Matl. 17:5)\nNzilongezyo nzi Jehova nzyaakamusyomezya Sala? (Matl. 17:15, 16)\nBala Matalikilo 18:9-19.\nIno mikuli nzi bamawisi njobapedwe ku Matalikilo 18:19? (Dt. 6:6, 7; Ef. 6:4)\nNcinzi cakacitikila Sala icitondezya kuti taku ncotukonzya kumusisa Jehova? (Matl. 18:12, 15; Int. 44:21)


2 Batesalonika 2 | Bbaibbele lili a Intaneti | Bbaibbele lya Busanduluzi Bwanyika Mpya\nSimilimo mibi (1-12)\nBakakulwaizyigwa kuti bayume (13-17)\n2 Pele bakwesu, ikujatikizya ciindi cakubako kwa Mwami wesu Jesu Kristo+ akuyobololwa kwesu antoomwe kulinguwe,+ tumulomba 2 kuti mutafwambaani kulekela mizeezo yanu kunyonganizyigwa naa kuzwa moyo, kube kwiinda mumajwi aasololelwa amuuya,*+ naa mumulumbe wakumulomo naa mulugwalo luboneka mbuli kuti lwakazwa kulindiswe, izyaamba kuti buzuba bwa Jehova*+ bulisikide kale. 3 Kutabi muntu uumweena akumusowa munzila iili yoonse, nkaambo buzuba oobo tabukasiki pe ccita kuti luleyo+ lukasaangune kusika alimwi amuntu mubi+ akayubununwe, nkokuti mwana walunyonyooko.+ 4 Ooyu ngusikukazya alimwi ulalisumpula kwiinda woonse waambwa kuti nguleza naa cintu cikombwa, cakuti ukkala mutempele lya Leza, kalyaamba kubuleya kuti nguleza. 5 Sena tamuyeeyede kuti, nondakacili andinywe ndakali kumwaambila zintu eezyi? 6 Aboobo lino mwacizyiba cikasyide kuti ayubununwe, nkutegwa akayubununwe aciindi ceelede. 7 Masimpe, imaseseke aabubi oobu nkwaali kale alabeleka,+ pele anoobeleka kusikila buyo leelyo ooyo lino uubukasya aakuzwa. 8 Mpoonya ciindi eeco, similimo mibi uyooyubununwa ncobeni, ooyo Mwami Jesu ngwayoolobya amuuya wakumulomo wakwe+ akumunyonyoona kwaakulibonya+ kubako kwakwe. 9 Pele kubako kwasimilimo mibi kulacitika kwiinda mukubeleka kwa Saatani+ ikulibonya mumilimo mipati iili yoonse azitondezyo zyakubeja alimwi azintu zigambya,+ 10 kabelesya nzila zyoonse zitaluleme ikweena+ baabo ibanyonyooka, kuti cibe cisubulo cabo akaambo kakuti tiibakatondezya kuti balakayandisya kasimpe kutegwa bafwutulwe. 11 Nkakaambo kaako Leza ncalekelede kuti beenwe akucengwa, kutegwa basyome zyakubeja,+ 12 ikutegwa boonse bakabetekwe nkaambo tiibakakasyoma kasimpe pele bakakkomanina zintu zitaluleme. 13 Nokuba boobo, lyoonse tweelede kumulumba Leza akaambo kandinywe, bakwesu nomuyandwa a Jehova,* nkaambo kuzwa kumatalikilo Leza wakamusala+ kuti mukafwutulwe kwiinda mukumusalazya+ amuuya wakwe alimwi akaambo kalusyomo lwanu mukasimpe. 14 Nywebo wakamwiitila kubukkale oobu kwiinda mumakani mabotu ngotwaambilizya, ikutegwa mukajane bulemu bwa Mwami wesu Jesu Kristo.+ 15 Aboobo bakwesu, amwiime nji+ akujatisya zilengwa* nzyomwakayiisyigwa,+ kunyina makani naa zyakali mumulumbe wakumulomo naa mulugwalo lwakazwa kulindiswe. 16 Kunze lyaboobo, Mwami wesu Jesu Kristo lwakwe a Leza Taateesu, ooyo wakatuyanda+ akutupa luumbulizyo lutamani abulangizi bubotu+ kwiinda muluzyalo lwakwe, 17 abakkazike myoyo yanu akumuyumya mumilimo mibotu iili yoonse alimwi amajwi.\n^ Naa “mumuuya.” Amubone Bupanduluzi Bwamabala, “Muuya.”\n^ Mu Chigiriki, “tunsiyansiya.”


Kafiteliya Yaku Muswaangano Wacooko—Mulimo Waluyando | Yakwiiya\nAMUBALE MU Albanian Amharic Arabic Armenian Aymara Azerbaijani Azerbaijani (Cyrillic) Bengali Bicol Bulgarian Catalan Cebuano Chichewa Chinese (Traditional) Chinese Mandarin (Simplified) Chitonga Chitonga (Malawi) Chitumbuka Chuvash Cibemba Cinyanja Croatian Czech Danish Dutch Efik English Estonian Fijian Finnish French Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Japanese Kannada Kazakh Kikamba Kikaonde Kikuyu Kinyarwanda Kirghiz Kiribati Kirundi Kongo Korean Latvian Lithuanian Luganda Lunda Luo Luvale Macedonian Malagasy Malay Malayalam Marathi Mauritian Creole Maya Mongolian Nepali Norwegian Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Romanian Russian Samoan Sango Serbian (Cyrillic) Serbian (Roman) Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tajiki Tamil Tatar Telugu Thai Tigrinya Tiv Tshiluba Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Waray-Waray Wolaita Yoruba Zapotec (Isthmus)\nMAKANI EESU AAKAINDI\nWakabona Kuti Luyando Ndolwakali Kweendelezya Mukafiteliya\nKULIDA antoomwe cakulya cakumuuya aatebulu lya Jehova cali cintu cikkomanisya kuzwa kaindi. Ciindi bantu ba Leza nobaswaangana kutegwa balye pobwe lyakumuuya, kwaabana cakulya cakumubili akwalo kulakkomanisya.\nMu September 1919, Basikwiiya Bbaibbele bakajisi muswaangano wacooko wamazuba aali lusele ku Cedar Point, Ohio, mu U.S.A. Basimuswaangano bakeelede kukkala akulya Mumahotela, pele bantu ibakasika bakali banji kwiinda bakali kulangilwa kuti inga basika. Akaambo kakuvwula kwabantu ibakasika, basikwaabila zyakulya bakabelekela antoomwe. Mweendelezi wakafiteliya wakabuzya naa basimuswaangano bakubusi bakali kukonzya kugwasyilizya, ibanji bakalyaaba kuti bagwasyilizye. Ba Sadie Green bakali bamwi babaabo. Bakati: “Mebo cakali ciindi cakusaanguna kwaabanya zyakulya, pele cakali ciindi cikkomanisya.”\nMumyaka yakatobela, bubambe bwakafiteliya lyamiswaangano yacooko bwakapa kuti basikulisungula banji bakonzye kukutaukila bakwesu abacizyi calukkomano. Kubeleka abasyominyina alimwi kwakapa kuti bakubusi banji balibikkile mbaakani zyakumuuya. Ba Gladys Bolton bakabeleka mukafiteliya lyamuswaangano wacooko mu 1937. Bakaamba kuti: “Ndakaswaangana abantu ibakazwida mumasena ambi, alimwi ndakamvwa mbobakali kwaazunda mapenzi ngobakajisi. Cakali ciindi eeci nondakatalika kuba aamakanze aakuba mupainiya.”\nSimuswaangano umwi uutegwa Beulah Covey wakati: “Kulyaaba kwababelesi kupa kuti bubambe boonse bweende kabotu.” Nokuba boobo, mulimo ooyu wakajisi buyumuyumu bumwi. Ciindi ba Angelo Manera nobakasika ku Dodger Stadium mu Los Angeles, California, mu 1969 nobakazyiba kuti bakasalwa kuba mubelesi mukafiteliya. Bakaamba kuti: “Oobu mbobuzuba mbondakagambwa mubuumi bwangu!” Kulibambila muswaangano wacooko ooyu kwakali kubikkilizya akusya mugelo uulampa mamita aali 400 mwakwiinzya paipi iyakali kutola gaasi yakujikila kuncikini!\nKu Frankfurt, mucisi ca Germany, mu 1951\nMu Sierra Leone mumwaka wa 1982, basikulisungula basungu bakasaanguna kusalazya myuunda mpoonya akuyaka kafiteliya kubelesya zibelesyo izyakaliko aciindi eeco. Ku Frankfurt, mucisi ca Germany, mu 1951 bakwesu basungu mukujana nzila izyakali kukonzya kubelesyegwa mukucita zintu zimwi bakabbadelela mutwe wacitima kutegwa kaukonzya kuumpa maanzi munketulo izili 40. Basikwaabila zyakulya bakali kwaabila bantu zyakulya ibasika ku 30,000 muwoola lyomwe. Kutegwa ubaubile-ubile mulimo babelesi ibakali kubelekela mudipatimenti iyakali kusanzya mitiba, basimuswaangano bakali kuletelezya manaifi amafoloko aabo aakulisya. Mu Yangon, Myanmar, basikujika babikkila maano tiibakali kuvwuzya mpilibili muzyakulya nzyobakali kujikila basimuswaangano ibazwa kuzisi zimbi.\n“BALALYA KUMWI KABAIMVWI”\nBa Annie Poggensee bakalongezyegwa ciindi nobakaimvwi muzuba mumulaini wakutambwida zyakulya kukafiteliya lyamuswaangano wacooko mu United States mu 1950. Bakaamba kuti: “Ndakabikkila maano kuswiilila nzyobakali kubandika bacizyi bobilo ibakazwa ku Europe kubelesya bwato.” Boonse bobilo bakaamba mbobakagwasyigwa a Jehova kutegwa bajanike kumuswaangano. Ba Annie bakati: “Kunyina muntu wakakkomene kwiinda bacizyi aaba bobilo. Taakwe mbobakali kulimvwa kulindila kwaciindi cilamfwu amulaini kumwi kababalwa zuba.”\nKu Seoul, mucisi ca Korea, mu 1963\nLyamiswaangano yacooko mipati minji, kwakali matente mobakali kubikka matebulu malamfwu kutegwa bantu kabalya bwiimvwi, eeci cakali kupa kuti kabafwambaana kumanizya kulya akusiila bambi busena kutegwa abalo balye. Muunzila nzi imbi mobakali kukonzya kusaninwa basimuswaangano sikati? Muntu umwi iwatakali Kamboni wakati: “Eeci ncikombelo cigambya. Balalya kumwi kabaimvwi.”\nBeendelezi babasikalumamba abeendelezi bamwi bamfwulumende bakali kugambwa kujatikizya bubambe mbobakali kubona alimwi ambozyakali kweendelezyegwa zintu. Nobakamana kulanga-langa kafiteliya yesu ku Yankee Stadium mu New York City, beendelezi babasikalumamba bamu United States bakakulwaizya mupati wabasikalumamba wazina lya Faulkner wamudipatimenti iilanganya zyankondo ku Britain kuti awalo alange-lange mbobakali kucita Bakamboni. Aboobo, mu 1955 walo amukaintu wakwe bakaboola ku England ku Muswaangano wacooko iwakajisi mutwe wakuti “Triumphant Kingdom” (Kuzunda kwa Bwami). Wakaamba kuti wakali kukonzya kubona kuti luyando ndolwakali kweendelezya bubambe bwakafiteliya.\nKwamyaka minji, babelesi basikulisungula caluyando bakali kwaabila zyakulya zijisi busani, zitaduli kutegwa basimuswaangano balye. Pele kanji-kanji mulimo ooyu mupati wakali kuyandika basikulisungula banji kababeleka mawoola manji alimwi akwiindwa mapulogilamu amwi naa oonse buya. Kumamanino aamuma 1970, kwakaba kuubya-ubya bubambe bwazyakulya lyamuswaangano wacooko. Mpoonya, kutalikila mu 1995, basimuswaangano bakaambilwa kunooletelezya zyakulya zyabo kumiswaangano. Eeci cakapa kuti ibakali kubeleka mulimo wakujika akwaabila zyakulya kabaswiilila pulogilamu yakumuuya akugwasyigwa akuyanzana kwa Bunakristo. *\nKweelede kuti Jehova ulabakkomanina aabo ibakali kubeleka canguzu kutegwa basanine bakombinyina! Bamwi balakonzya kulimvwa kubijilwa kuti bubambe oobu bwakamana ciindi nobayeeya mazuba aayo nobakali kubelekela mukafiteliya. Pele masimpe ngakuti: Luyando lwazumanana kweendelezya miswaangano yesu kusikila sunu.—Joh. 13:34, 35.\n^ par. 12 Nokuba boobo, kuli milimo minji mumadipatimenti aambi basikulisungula mobakonzya kugwasyilizya lyamiswaangano.\nMbozyakasyangwa Mbuto zya Bwami Zyakusaanguna ku Portugal\nMakani Aabuleya Akamwaya Makani Mabotu mu Ireland\n“Ino Ndilili Notuyooba Amuswaangano Uumbi Alimwi?”\n‘Twakaba Basungu Alimwi Twakazula Luyando Mumyoyo Yesu Kwiinda Kaindi’


Elija a Basinsimi ba Baala a Cilundu ca Karimeli | Ziiyo Zyabana Zyamu Bbaibbele\nBwami bwa Israyeli bwamisyobo iili 10 bwakajisi bami babyaabi banji kapati, pele Ahabu ngowakali mubi kwiinda boonse. Wakakwete mukaintu mubi kapati iwakali kukomba Baala. Izina lyakwe wakali Jezebeli. Ahabu alimwi a Jezebeli bakazuzya cisi coonse abukombi bwa Baala alimwi bakajaya basinsimi ba Jehova. Ino Jehova wakacita buti? Wakatuma musinsimi Elija kuti aambile Ahabu mulumbe umwi.\nElija wakaambila Mwami Ahabu kuti akaambo kazintu zibi nzyaakali kucita, imvwula iyooleka kuwa mu Israyeli. Kwamyaka yotatwe, bantu tiibakali kulima alimwi kwakali nzala. Mukuya kwaciindi, Jehova wakatuma Elija kuti aunke alimwi kuli Ahabu. Mpoonya Mwami Ahabu wakaambila Elija kuti: ‘Yebo ndonduwe uuleta mapenzi! Nduwe uupa kuti zyoonse eezyi kazicitika.’ Pele Elija wakaingula kuti: ‘Tandili ndime ndapa kuti imvwula ileke kuwa. Nduwe uupa kuti kaitawi, nkaambo ukomba Baala. Tulacita musunko. Kobunganya bantu bamucisi boonse alimwi abasinsimi ba Baala a Cilundu ca Karimeli.’\nBantu bakabungana acilundu. Elija wakaamba kuti: ‘Amulisalile. Ikuti Jehova ngo Leza mwini-mwini, amumutobele. Ikuti naa ngu Baala, nkokuti amutobele nguwe. Mboobu mbomweelede kucita. Basinsimi ba Baala ibali 450 beelede kubamba cituuzyo akwiita leza wabo, mpoonya andime ndilabamba cituuzyo akwiita kuli Jehova. Ooyo uutiivwiile kwiinda mukutuma mulilo, ngo Leza mwini-mwini.’ Bantu bakazumina.\nBasinsimi ba Baala bakabamba cituuzyo. Buzuba boonse bakaita kuli leza wabo kuti: ‘O Baala, Kotuvwiila!’ Naakabona kuti Baala tavwiili, Elija wakatalika kumufwubaazya. Wakati: ‘Kamoongolola kusika mpomugolela. Andiza woona alimwi kuyandika kuti umwi amubusye.’ Nokwakaba kumazuba, basinsimi ba Baala bakazumanana kwiita. Pele mbubwenya buyo, kunyina wakavwiila pe.\nElija wakabikka cituuzyo cakwe acipaililo akutila maanzi alincico. Mpoonya wakapaila kuti: ‘O Jehova, bantu abazyibe kuti yebo ndonduwe Leza wakasimpe.’ Mpoonya-mpoonya, Jehova wakatuma mulilo kuzwa kujulu eelyo wakacuumpa cituuzyo. Bantu bakoompolola kuti: ‘Jehova ngo Leza wakasimpe!’ Elija wakati: ‘Mutabalekeli kuti batije basinsimi ba Baala!’ Buzuba oobo, basinsimi ba Baala ibali 450 bakajaigwa.\nCiindi kakumbi kaniini nokakalibonya kulwizi, Elija wakaambila Ahabu kuti: ‘Mvwula mpati ilaboola. Kobamba nkalaki yako, uunke kuŋanda.’ Julu lyakasiya mbi akaambo kamakumbi, muwo wakaunga, mpoonya mvwula mpati yakatalika kuwa. Mpoonya ciyumayuma cakamana. Ahabu wakaizuzisya kapati nkalaki yakwe kusikila mpagolela. Kwiinda mukugwasyigwa a Jehova, Elija wakabalika kapati kwiinda nkalaki! Pele sena mapenzi aa Elija oonse akamana? Atubone.\n“Bantu abazyibe kuti yebo, oojisi zina lyakuti Jehova, yebo olikke ndonduwe Mupatikampatila atala aanyika yoonse.”—Intembauzyo 83:18\nMibuzyo: Ino musunko nzi iwakali ku Cilundu ca Karimeli? Mbuti Jehova mbwaakaingula mupailo wa Elija?\n1 Bami 16:29-33; 17:1; 18:1, 2, 17-46; Jakobo 5:16-18\nEliya—Wakasumpula Bukombi Busalala\nMbuti mbotukonzya kwiiya Eliya ciindi notubandika abaabo bakazya ncolyaamba Bbaibbele?


Sena Makani aa Nowa Alimwi Azambangulwe Akacitika Ncobeni?\nAMUBALE MU Afrikaans Albanian Amharic Arabic Armenian Azerbaijani Bislama Brazilian Sign Language Catalan Cebuano Chichewa Chin (Hakha) Chinese (Traditional) Chinese Mandarin (Simplified) Chitonga Cibemba Croatian Czech Danish Dutch English Estonian Fijian Finnish Fon French Georgian German Greek Gun Hebrew Hiligaynon Hungarian Iloko Indonesian Italian Japanese Kinyarwanda Kirghiz Kiribati Korean Lithuanian Malagasy Malay Malayalam Myanmar Ndebele (Zimbabwe) Nepali Norwegian Nzema Persian Polish Portuguese Quechua (Cuzco) Romanian Russian Sango Serbian (Cyrillic) Serbian (Roman) Seychelles Creole Shona Sidama Sinhala Slovak Slovenian Spanish Sunda Swahili Swedish Tagalog Tatar Telugu Thai Tigrinya Turkish Twi Ukrainian Valencian Welsh Yoruba\nZambangulwe lyakacitika ncobeni. Leza wakapa kuti kube zambangulwe kutegwa anyonyoone bantu babyaabi, pele wakaambila Nowa kuti apange bwato kutegwa afwutule bantu bakali kucita zibotu alimwi abanyama. (Matalikilo 6:11-20) Tulasyoma kuti Zambangulwe lyakacitika ncobeni akaambo kakuti makani aaya nkwaali mu Magwalo alo ‘aakasololelwa a Leza.’—2 Timoteyo 3:16.\nSena makani aamasimpe naa ncaano buyo?\nIno Zambangulwe lyakacitikila nzi?\nSena bantu bakalizyi kuti kuyooba Zambangulwe?\nIno bwato bwa Nowa bwakali kulibonya buti?\nIno cakamutolela ciindi cilamfwu buti Nowa kupanga bwato?\nZyaano zijatikizya zambangulwe\nBbaibbele lyaamba kuti Nowa wakaliko ncobeni akuti Zambangulwe lyakacitika ncobeni. Eeci tacili caano buyo naa makani aakubeja.\nBasikulemba Bbaibbele bakalizyi kuti Nowa wakaliko ncobeni. Mucikozyanyo, sikulemba Bbaibbele Ezara a Luka bakavwuntauzya ncobeni akulemba makani aaluzi. Aboobo ikuti bakamulemba Nowa mumulongo wabana Israyeli, kweelede kuti wakaliko ncobeni. (1 Makani 1:4; Luka 3:36) Sikulemba Makani Mabotu Matayo alimwi a Luka bakalemba nzyaakaamba Jesu kujatikizya Nowa azambangulwe.—Matayo 24:37-39; Luka 17:26, 27.\nKunze lyaboobo, musinsimi Ezekieli amwaapostolo Paulo bakaamba Nowa kuti wakali cikozyanyo camuntu ulaalusyomo abululami. (Ezekieli 14:14, 20; Bahebrayo 11:7) Sena inga caba camaano kubalembi aaba kwaamba muntu watakaliko kuti ncikozyanyo ncotweelede kutobela? Anu cilasalala kuti, tulakonzya kutobela cikozyanyo ca Nowa abantu bamwi bakali kusyomeka akaambo kakuti bakaliko ncobeni.—Bahebrayo 12:1; Jakobo 5:17.\nBbaibbele lilaamba twaambo tugaminide tujatikizya Zambangulwe. Ciindi Bbaibbele nolyaamba makani aa Zambangulwe, talisaanguni kwaamba kuti “Mukaaninga,” mbuli kuti ncaano. Muciindi caboobo, Bbaibbele lilaamba mwaka, mwezi, abuzuba makani aamwi aajatikizya Zambangulwe naakali kucitika. (Matalikilo 7:11; 8:4, 13, 14) Kuyungizya waawo, lilaamba mbobwakali bupati bwato mbwaakapanga Nowa. (Matalikilo 6:15) Aboobo kweelana amakani aaya, cilisalede kuti Bbaibbele lyaamba kuti Zambangulwe lyakacitika ncobeni, tacili caano buyo pe.\nBbaibbele lyaamba kuti kalitanacitika Zambangulwe, ‘bubi bwabantu bwakalivwulide anyika.’ (Matalikilo 6:5) Alimwi lilazumanana kwaamba kuti “nyika yakabija mumeso aa Leza mwini-mwini” nkaambo yakazwide nkondo abwaamu.—Matalikilo 6:11; Juda 6, 7.\nKujatikizya bubi oobu, Bbaibbele lyaamba kuti bwakatalisyigwa abangelo babyaabi ibakaboola kuzwa kujulu akuzookwata. Bangelo aaba bakazyala bana bakali kwiitwa kuti ma Nefilimu, balo bakaleta bubi butaambiki anyika. (Matalikilo 6:1, 2, 4) Aboobo Leza wakayanda kubugusya bubi anyika kutegwa kusyaale buyo bantu bakali kucita zibotu.—Matalikilo 6:6, 7, 17.\nInzya. Leza wakaambila Nowa ciyakucitika alimwi akumulailila kupanga bwato kutegwa afwutule mukwasyi wakwe abanyama. (Matalikilo 6:13, 14; 7:1-4) Nowa wakabacenjezya bantu kujatikizya lunyonyooko lwakali kumbele, pele tiibakabikkila maano pe. (2 Petro 2:5) Bbaibbele lyaamba kuti: “Tiibakabikkila maano kusikila mane Zambangulwe lyakaboola akubatola boonse.”—Matayo 24:37-39.\nBwato bwakali kulampa mamita aali 133 mubulamfwu, mamita aali 22 mubwamba, mpoonya mamita aali 13 kuya mujulu. * Bwakapangwa kubelesya zisamu zyagofa alimwi bwakasyinguludwe ataala mukati akunze. Bwakajisi twaandaanda tunji mpoonya amasiteya otatwe. Kumbali bwakajisi mulyango, mpoonya atala kwakali windo. Alimwi kulalangilwa kuti ciluli cakali cilamfwu mpocili akati mpoonya mumbali cakali ansaansi kutegwa meenda kaakunka.—Matalikilo 6:14-16.\nBbaibbele talyaambi naa cakamutolela ciindi cilamfwu buti Nowa kupanga bwato, pele kulibonya kuti cakatola myaka minji kapati. Nowa wakajisi myaka iinda ku 500 ciindi mwanaakwe wakusaanguna naakazyalwa, mpoonya ciindi Zambangulwe nolyakaboola wakajisi myaka iili 600. *—Matalikilo 5:32; 7:6.\nCiindi Leza naakaambila Nowa kupanga bwato, bana bakwe bakalikwete kale, calo andiza icakatola myaka iili 50 naa 60. (Matalikilo 6:14, 18) Ikuti naa mbocakabede oobo, nkokuti cililuzi kwaamba kuti bwato bwakatola myaka iili 40 naa 50 kupangwa.\nKuli makani manji aajatikizya zambangulwe munyika, pele nokuba kuti aliindene ayaayo aajanika mu Bbaibbele, imanji ajisi zibeela zikozyenye azyeezyo zyaambidwe mu Bbaibbele. Baluzubo lwa Nowa nobakamwaika munyika, kulibonya kuti bakali kuluula makani aajatikizya Zambangulwe. Mukuya kwaciindi, makani aaya akanyongana. Mucikozyanyo:\nCaano caba Giriki: Mwaalumi amukaintu ibakafwutuka lyazambangulwe bakaambilwa kuti bazyale akuzuzya nyika kwiinda mukufwusa mabwe kusyule lyabo. Mpoonya mabwe aayo akasanduka akuba bantu, nkokuti bamaalumi abamakaintu.\nCaano caba Hindu: Inswi yakaambila muntu umwi kuti kuyooba zambangulwe liyakunyonyoona bantu. Inswi eeyo yakamulailila kupanga bwato. Mwaalumi ooyo wakafwutuka akaambo kakuti inswi yakasololela bwato.\nCaano cabana Babuloni: Mwaalumi amukaintu ibakafwutuka lyazambangulwe bakapegwa coolwe cakutafwa alimwi akuba baleza.\nCaano caku Central America: Mwaalumi, mukaintu abana babo bakafwutuka lyazambangulwe, pele bantu boonse bakasyaala bakasanduka kuba nswi.\n^ munc. 21 Bbaibbele lyaamba mbobwakali bulamfwu bwato kubelesya tukokola. Kweelana ambobakali kupima Bahebrayo, kakokola komwe kalampa masentimita aali 44.45.—Bbuku litegwa The Illustrated Bible Dictionary, Revised Edition, Part 3, peeji 1635.\n^ munc. 23 Kujatikizya myaka njobakali kupona bantu mbuli Nowa, amubone cibalo cakuti, “Did People in Bible Times Really Live So Long?” mu Ngazi Yamulindizi yamu Cingisi yamu December 1, 2010.\nBbaibbele Mibuzyo Yamu Bbaibbele Yaingulwa Mboliluzi Bbaibbele Mumakani Aakaindi Makani Aakaindi a Bbaibbele\nIkuti naa Bbaibbele lyakalembwa a Leza, lyeelede kwiindana amabbuku aambi.\nSena Kuli Uukonzya Kumuzyiba Mwini Wakalemba Bbaibbele?


Myeelwe 6 IBBAIB63 - Lino Jehova wakaambila Musa kuti, - Bible Search\nMyeelwe 5 Myeelwe 7\n1-Lino Jehova wakaambila Musa kuti, 2-Ambila bana ba-Israyeli kuti, Kufumbwa muntu, naba mwaalumi naba mwanakazi, uucita cikonke cakasimpe, cikonke cabu-Naziri, nkokuti cakulisalazizya Jehova, 3-uleelede kuliimya waini azyakunywa zyoonse zikola, Teelede kunywa cilula cawaini na cazyakunywa zimwi zikola, teelede kunywa musinza wamasaansa abuniini, alimwi teelede kulya masaansa naaba matete naaba aayanikidwe. 4Mazuba oonse aabu-Naziri bwakwe teelede kulya cintu niciba comwe cizwa kumusaansa, niziba ŋoogo niciba cikanda.\n5-Mazuba oonse aacikonke cakwe cabu-Naziri, takweelede kwiinda lunyoolo amutwe wakwe. Ulasalala mane akazuzikizigwe mazuba ngaakalisalazizya Jehova. Masusu aakumutwe wakwe aalekelele, akule.\n6-Alimwi mazuba oonse ngaakalisalazizya Jehova teelede kuswena afwaafwi kumutunta. 7-Na wafwidwa wisi na banyina, munyina na mucizi wakwe, teelede kulisofwaazya cakulila mbabo, pe, nkaambo cikonke cakulisalazizya Leza wakwe mpocili alinguwe. 8Mazuba oonse aabu-Naziri bwakwe ulasalalila Jehova.\n9-Na muntu waanzamuka kukufwa kumbali lyakwe, aboobo ulasofwaazya mutwe wabu-Naziri bwakwe, uleelede kunyoola mutwe wakwe mubuzuba bwakulisalazya; anyoole mubuzuba bwamusanu aabili. 10-Lino mubuzuba bwamusanu aatatu alete inziba zyobile na bana bobile bankwilimba, alete kumupaizi kumulyango watente lyambunganino. 11Lino mupaizi apaizye yomwe, ibe cipaizyo cazibi, aimwi ibe cipaizyo cakutenta, aboobo ulamumanina mulandu wakwe ngwaakabisya mumakani aamutunta. Lino asalazye mutwe wakwe mubuzuba obo mbubonya, 12alisalazizye Jehova mazuba aabu-Naziri bwakwe. Nkabela uleelede kuleta kabelele kajisi mwaka omwe wakuzyalwa kabe cipaizyo camilandu. Pele mazuba aainda alalekwa, nkaambo kakuti bu-Naziri bwakwe bwakasofwaazigwa.\n13-Lino ngooyu mulao wamu-Naziri, mazuba aakulipambula kwakwe naayoozulila. Uleelede kuletwa kumulyango watente lyambunganino, 14-nkabela uleelede kupaizizya Jehova cipaizyo cakwe, kabelele komwe kali amwaka omwe katakwe kampenda, kabe cipaizyo cakutenta, kabelele komwe kapwizi kali amwaka omwe katakwe kampenda, kabe cipaizyo cazibi, amugutu omwe uutakwe kampenda, abe cipaizyo cakutontozya, 15-acinzuma cazinkwa zitakwe bumena, zibunge zyabusu bunante zikandidwe amafuta, atubunge tutakwe bumena tunanikidwe mafuta, azipaizyo zyazyo zyabusu, azipaizyo zyazyo zyakunywa. 16Lino mupaizi azilete kubusyu bwa-Jehova, atuule cipaizyo cakwe cazibi acipaizyo cakwe cakutenta. 17Alimwi atuule mugutu, abe cipaizyo cakutontozya Jehova, antoomwe acinzuma cazinkwa zitakwe bumena. Acalo cipaizyo cakwe cabusu, acipaizyo cakwe cakunywa, mupaizi azituule zyoonse. 18-Lino mu-Naziri anyoole mutwe wabuNaziri bwakwe kumulyango watente lyambunganino, amasusu aamutwe wabu-Naziri bwakwe, aabweze akwaatenta mumulilo uuli kunsi lyacipaizyo cakwe cakutontozya. 19-Lino mupaizi abweze kuulu kwakaango kwamugutu, kwamana kujikwa, acibunge comwe citakwe bumena kuzwa mucinzuma, akabunge komwe katakwe bumena, azibike mumaanza aamu-Naziri, uumanide kunyoola mutwe wakulisalazya kwakwe. 20-Nkabela mupaizi uleelede kuziyumba, zibe cipaizyo cakuyumba, kubusyu bwa-Jehova, Ezi zilaba caabilo cisalalisya camupaizi, antoomwe akatiti kakuyumba acibelo cakupaizya. Bamana kucita obo, mu-Naziri ulakonzya kunywa waini,\n21Mbuubede mulao wamu-Naziri uucita cikonke, Aletele Jehova cipaizyo ceelede cabu-Naziri bwakwe, kutaamba cintu cimwi ncakonzya kujana, Mbuli mbwaakacita cikonke, uleelede kucita mbubonya mbuli mulao wabu-Naziri bwakwe,\nBapaizi mbubeelede kulongezya bantu\n22Lino Jehova wakaambila Musa kuti, 23-Ambila Aroni abana bakwe kuti, Mbuboobu mbumweelede kulongezya bana ba-Israyeli. Amubaambile kuti.\n24-Jehova akulongezye akukubamba.\n25-Jehova akumunikile abusyu bwakwe akukufwida luzyalo.\n26-Jehova akubusizye busyu bwakwe akukupa luumuno.\n27-Mbuboobo mbubayoobikila bamu ba-Israyeli izina lyangu, nkabela njoobalongezya.